Üldkohtu (viies koda) 11. veebruari 2026. aasta kohtuotsus –
Tokareva vs. nõukogu
(kohtuasi T-693/25)
Ühine välis- ja julgeolekupoliitika – Piiravad meetmed seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega – Rahaliste vahendite külmutamine – Isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist – Hageja nime kandmine loeteludesse – Mõiste „Venemaal tegutseva juhtiva ettevõtja saadud kasu“ – Otsuse 2014/145/ÜVJP artikli 2 lõike 1 punkt g – Ilmne hindamisviga – Artikkel 266 ELTL
1.      Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Liidu pädeva organi kohustus vaidlustamise korral tõendada puudutatud isikute või üksuste suhtes kasutatud põhjenduste paikapidavust – Loeteludesse kandmine täpsete, konkreetsete ja ühtelangevate kaudsete tõendite kogumi alusel – Puudumine – Ilmne hindamisviga
(Euroopa Liidu põhiõiguste harta, artikkel 47; nõukogu otsus 2014/145/ÜVJP, muudetud otsusega (ÜVJP) 2025/1895; nõukogu määrused nr 269/2014 ja 2025/1894)
(vt punktid 30–33 ja 39–42)
2.      Euroopa Liit – Institutsioonide aktide seaduslikkuse kohtulik kontroll – Piiravad meetmed seoses olukorraga Ukrainas – Kontrolli ulatus – Tõend meetme põhjendatuse kohta – Liidu pädeva organi kohustus vaidlustamise korral tõendada puudutatud isikute või üksuste suhtes kasutatud põhjenduste paikapidavust – Nimetatud pädeva organi kaalutlusõiguse ulatus – Varasema loetellu kandmise põhistamiseks esitatud tõendite asjakohasus olukorras, kus põhjendusi ei ole muudetud ning ei hageja olukord ega olukord Ukrainas ei ole muutnud
(Euroopa Liidu põhiõiguste harta, artikkel 47; nõukogu otsus 2014/145/ÜVJP, muudetud otsusega (ÜVJP) 2025/1895; nõukogu määrused nr 269/2014 ja 2025/1894)
(vt punkt 34)
3.      Ühine välis- ja julgeolekupoliitika – Piiravad meetmed seoses olukorraga Ukrainas – Piiravate meetmete vastuvõtmise kriteeriumid – Venemaal tegutsevad juhtivad ettevõtjad ja nende lähisugulased või muud füüsilised isikud, kes saavad sellest kasu – Mõiste „kasu“ – Mis tahes eelis, mis ei ole märkimisväärne – Enne Krimmi annekteerimist antud eelis – Väljaarvamine
(Nõukogu otsus 2014/145/ÜVJP, muudetud otsustega (ÜVJP) 2023/1094 ja 2025/1895, artikli 2 lõike 1 punkt g; nõukogu määrused nr 269/2014 ja 2025/1894)
(vt punktid 36–38)
4.      Tühistamishagi – Tühistav kohtuotsus – Mõju – Kohtuotsuse täitmiseks vajalike meetmete rakendamise kohustus – Ulatus – Kohustus vältida tühistatud akti asendamist sama puudusega aktiga – Selle kohustuse laienemine hilisematele aktidele
(ELTL artikkel 266)
(vt punktid 48–60)
5.      Tühistamishagi – Tühistav kohtuotsus – Mõju – Euroopa Kohtu kehtestatav piirang – Piiravad meetmed seoses olukorraga Ukrainas – Mitme järjestikuse tühistava otsuse arvesse võtmata jätmine nõukogu poolt – Piiramise taotluse rahuldamata jätmist õigustav asjaolu – Uute põhjenduste või tõendite puudumine – Õigusvastasus, mis võib kahjustada liidu õiguskorda – Rahuldamata jätmine
(ELL artiklid 2 ja 19; ELTL artiklid 264 ja 266)
(vt punktid 68–70)
Resolutsioon
1.
Tühistada nõukogu 12. septembri 2025. aasta otsus (ÜVJP) 2025/1895, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, ja nõukogu 12. septembri 2025. aasta rakendusmäärus (EL) 2025/1894, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega, osas, milles Maya Tokareva nimi on uuesti kantud nende isikute, üksuste ja asutuste loetellu, kelle suhtes neid piiravaid meetmeid kohaldatakse.
2.
Jätta rahuldamata taotlus, milles paluti, et hagejat puudutavas osas jäetaks kehtima otsuse 2025/1895 tagajärjed kuni rakendusmääruse 2025/1894 osalise tühistamise jõustumiseni.
3.
Jätta Euroopa Liidu Nõukogu kohtukulud tema enda kanda ja mõista temalt välja M. Tokareva kohtukulud.